Nr. C 214/36 De Europæiske Fællesskabers Tidende 21. 8. 89 
Forslag til Rådets forordning (EØF) om beskyttelse af dyr under transport 
KOM(89) 322 endelig udg. 
(Forelagt af Kommissionen den 10. juli 1989) 
(89/C 214/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I beslutning af 20. februar 1987 om politikken vedrørende 
dyrs velfærd (J) anmodede Europa-Parlamentet Kommis­
sionen om at fremsætte forslag om beskyttelse af dyr under 
transport; 
for at fjerne tekniske hindringer for handelen med levende 
dyr og få de pågældende markedsordninger til at fungere 
gnidningsløst samtidig med, at der sikres en tilfredsstillen­
de beskyttelse af de pågældende dyr, har Fællesskabet 
indført regler inden for dette område; 
alle medlemsstaterne har ratificeret Den Europæiske 
Konvention om Beskyttelse af Dyr under International 
Transport og har undertegnet tillægsprotokollen, der gør 
det muligt for Fællesskabet som sådant at tiltræde nævnte 
konvention; 
ved Rådets forordning (EØF) nr. 3626/82 af 3. december 
1982 om gennemførelsen i Fællesskabet af konventionen 
om international handel med udryddelsestruede vilde dyr 
og planter (2) (i det efterfølgende benævnt CITES), senest 
ændret ved Kommissionens forordning (EØF) nr. 610/ 
89 (3), er der fastsat betingelser for transport af visse arter; 
ved Rådets direktiv 77/489/EØF (4) blev der fastsat regler 
for beskyttelse af dyr under international transport; ved 
Rådets direktiv 81/389/EØF (5) blev der fastsat bestemmel­
ser for iværksættelse af direktiv 77/489/EØF og især 
indført kontrol ved Fællesskabets indre grænser; 
for at opfylde samme målsætning, især beskyttelsen af dyr 
under transport, er det nødvendigt at ændre disse regler i 
forbindelse med gennemførelsen af det indre marked; 
(!) EFT nr. C 76 af 23. 3. 1987, s. 185. 
(2) EFT nr. L 384 af 31. 12. 1982, s. 1. 
(3) EFT nr. L 66 af 10. 3. 1988, s. 24. 
(4) EFT nr. L 200 af 8. 8. 1977, s. 10. 
(5) EFT nr. L 150 af 6. 6. 1981, s. 1. som led heri må der fastsættes bestemmelser for trans­
porten af dyr inden for og til og fra Fællesskabet, og 
systematisk kontrol ved Fællesskabets indre grænser må 
afskaffes; 
de foreslåede regler skal sikre en mere effektiv beskyttelse 
af dyr under transport — 
UDSTEDT FØLGENDE FORORDNING: 
KAPITEL 1 
Almindelige bestemmelser 
Artikel 1 
Denne forordning finder anvendelse på transport af: 
a) enhovede husdyr og husdyr af kvæg-, fåre-, gede- og 
svinearter; 
b) fjerkræ og kaniner, der holdes som husdyr; 
c) hunde og katte, der holdes som husdyr; 
d) andre pattedyr og fugle; 
e) andre hvirveldyr og koldblodede dyr. 
Artikel 2 
I denne forordning forstås ved: 
a) »embedsdyrlæge«: en dyrlæge, der er udpeget af den 
kompetente myndighed i en medlemsstat eller et 
tredjeland; 
b) »transportmiddel«: de til last og transport af dyr 
beregnede dele af motorkøretøjer, skinnekøretøjer, 
skibe og luftfartøjer og containere til landtransport, 
søtransport eller lufttransport; 
c) »transport« : enhver flytning af dyr, som foretages ved 
hjælp af et transportmiddel og sker med henblik på avl, 
opdræt, opfedning, slagtning, salg, konkurrence, 
udstilling eller forsøg, og som indbefatter pålæsning og 
aflæsning af dyrene; 
d) »mellemstation« : et sted, hvor transporten afbrydes i op 
til 12 timer, for at dyrene kan hvile eller få foder eller 
vand; 
e) »omladningsstation«: et sted, hvor transporten afbry­
des i op til 12 timer, for at dyrene kan omlades fra et 
transportmiddel til et andet; 
21. 8. 89 De Europæiske Fællesskabers Tidende Nr. C 214/37 
f) »afgangssted« : det første sted, hvor et dyr anbringes på 
et transportmiddel, men ikke en mellemstation eller en 
omladningsstation; 
g) »bestemmelsessted«: det sted, hvor den endelige 
aflæsning a-f et dyr fra et transportmiddel finder sted, 
men ikke en mellemstation eller en omladningsstation; 
h) »forsendelse«: transport fra afgangsstedet til bestem­
melsesstedet ; 
i) »kontrolsted«: et sted, hvor dyr, der bringes ind på 
Fællesskabets toldområde, kontrolleres. 
KAPITEL II 
Transport og kontrol 
Artikel 3 
1. Transport af dyr inden for samt til og fra en 
medlemsstat finder sted i overensstemmelse med denne 
forordning og, når det gælder dyr som omhandlet i 
— artikel 1, litra a), bestemmelserne i bilagets kapitel I, 
— artikel 1, litra b), bestemmelserne i bilagets kapitel II, 
— artikel 1, litra c), bestemmelserne i bilagets kapitel III, 
— artikel 1, litra d), bestemmelserne i bilagets kapitel IV, 
— artikel 1, litra e), bestemmelserne i bilagets kapitel V. 
2. Dyr må kun transporteres, hvis de kan tåle det, og hvis 
der er sørget for pasning af dem under forsendelsen og ved 
ankomsten til bestemmelsesstedet. Syge eller tilskadekom­
ne dyr betragtes ikke som egnede til transport. Der skal 
hurtigst muligt ydes førstehjælp til dyr, der bliver syge eller 
kommer til skade under transport, og de skal om 
nødvendigt behandles af en dyrlæge eller slagtes på en 
sådan måde, at de ikke påføres unødig lidelse. 
3. Uanset stk. 2 kan medlemsstaterne tillade, at dyr 
transporteres til akut dyrlægebehandling eller til nødslagt­
ning under forhold, som ikke opfylder kravene i denne 
forordning. Medlemsstaterne drager omsorg for, at en 
sådan transport kun tillades, hvis de pågældende dyr ikke 
påføres unødig lidelse. Om nødvendigt vedtages der 
gennemførelsesbestemmelser til dette stykke efter frem­
gangsmåden i artikel 19. Artikel 4 
1. Der træffes alle nødvendige foranstaltninger for at 
undgå, eller så vidt muligt at undgå, at der opstår 
forsinkelser under transport, eller at der påføres dyr lidelser 
i tilfælde af strejker eller andre uforudseelige situationer, 
som forhindrer anvendelsen af denne forordning. Der skal 
navnlig træffes særlige foranstaltninger i havne, lufthavne, 
på jernbanestationer, gennemgangspladser, kontrolsteder, 
toldsteder og i frizoner, med henblik på at fremme 
transporten af dyr. 
2. Uden at det berører andetsteds fastsatte fællesskabs­
bestemmelser om dyresundhed, må ingen sending dyr 
holdes tilbage under transport, medmindre det er strengt 
nødvendigt af hensyn til dyrenes velfærd. Ingen sending dyr 
må holdes tilbage under transport i over to timer, 
medmindre de fornødne muligheder for at passe dyrene og 
om nødvendigt aflæsse og opstalde dem er til stede. 
Artikel 5 
1. Dyr skal under enhver forsendelse være identificeret og 
ledsaget af papirer, der gør det muligt for den kompetente 
myndighed at fastslå: 
— hvor de stammer fra, og hvem der ejer dem, 
— deres afgangssted og bestemmelsessted, 
— datoen og tidspunktet for forsendelsens påbegyndelse, 
— eventuelle mellemstationer eller omladningsstationer, 
der er benyttet eller skal benyttes under forsendelsen. 
2. Når det gælder dyr som omhandlet i artikel 1, litra a) 
og b), der transporteres med henblik på avl, opdræt, 
opfedning, slagtning eller salg, skal der føres fuldstændige 
og ajourførte fortegnelser over alle forsendelser, som skal 
opbevares i mindst seks måneder og efter anmodning 
herom omgående stilles til rådighed for en repræsentant for 
den kompetente myndighed, af: 
a) enhver ejer af eller person, der er ansvarlig for en bedrift 
eller et sted, hvor sådanne dyr avles, opdrættes, opfedes, 
slagtes eller sælges; 
b) enhver ejer af eller person, der er ansvarlig for en 
mellemstation eller en omladningsstation; 
c) enhver ejer af eller person, der er ansvarlig for et 
transportmiddel. 
3. Gennemførelsesbestemmelserne til denne artikel ved­
tages efter fremgangsmåden i artikel 19. 
Nr. C 214/38 De Europæiske Fællesskabers Tidende 21. 8. 89 
Artikel 6 
1. Enhver, der vil transportere dyr, skal, hvis forsendelsen 
overstiger det i henhold til artikel 15, stk. 1, litra a), 
fastsatte tidsrum, hvori den pågældende type dyr må 
transporteres uden at få foder eller vand, mindst én 
arbejdsdag inden den planlagte afgangstid overgive den 
kompetente myndighed på afgangsstedet en underskrevet 
erklæring med angivelse af formålet med og alle oplys­
ninger om den planlagte forsendelse, herunder: 
— afgangstid og -sted, 
— bestemmelsessted, 
— nærmere enkeltheder om alle arrangementer, der er 
truffet for fodring og vanding af dyrene under 
forsendelsen. 
Når det gælder dyr, som der endnu ikke er fastsat regler for 
i henhold til artikel 15, stk. 1, litra a), skal erklæring 
afgives for forsendelser, der overstiger den tid, der er fastsat 
i bilaget for den pågældende type dyr. 
2. Alle i artikel 1, litra a), omhandlede dyr, der trans­
porteres til slagtning eller yderligere opfedning, og alle i 
artikel 1, litra b), omhandlede dyr, der transporteres til 
slagtning, skal, hvis den kompetente myndighed er blevet 
underrettet om forsendelsen i henhold til stk. 1, undersøges 
af en embedsdyrlæge inden for 24 timer før afrejsen for at 
sikre, at de kan tåle den planlagte transport. En embedsdyr­
læge eller en anden repræsentant for den kompetente 
myndighed skal undersøge dyrene og transportmidlet, når 
pålæsning finder sted, og forsyne de i artikel 5, stk. 1, 
omhandlede papirer med dato, tidspunkt, stempel og 
underskrift, hvis betingelserne i denne forordning er 
opfyldt. 
Artikel 7 
1. Medlemsstaterne drager omsorg for, at repræsentanter 
for den kompetente myndighed kontrollerer anvendelsen af 
denne forordning ved kontrol af: 
a) transportmidler og dyr, der ankommer til slagterier; 
b) transportmidler og dyr på markeder, andre samleplad-
ser, der normalt anvendes til pålæsning af dyr, på 
mellemstationer og på omladningsstationer; 
c) en stikprøve af transportmidler og dyr, der befinder sig 
på deres område, når som helst. Denne kontrol finder 
ikke sted ved Fællesskabets indre grænser; 
d) ethvert transportmiddel, hvis der er grund til at tro, at 
kravene i denne forordning ikke opfyldes eller ikke er 
blevet opfyldt. 2. Hvis der er grund til at tro, at bestemmelserne i denne 
forordning ikke overholdes eller ikke er blevet overholdt, 
kan en repræsentant for den kompetente myndighed 
kræve, at dyr, der transporteres, føres til det nærmeste 
hensigtsmæssige sted til kontrol og om nødvendigt 
aflæsning, hvile, fodring og vanding. 
3. Ved den i stk. 1 omhandlede kontrol skal repræsentan­
ten for den kompetente myndighed inspicere dyrene, 
transportmidlet og alle attester, fortegnelser eller papirer, 
der indeholder data eller oplysninger vedrørende den 
igangværende forsendelse. For at lette denne kontrol drager 
medlemsstaterne omsorg for, at det pålægges den person, 
der er ansvarlig for et givet transportmiddel, som benyttes 
på deres område, at forevise alle attester, fortegnelser eller 
papirer vedrørende benyttelsen af det pågældende trans­
portmiddel til befordring af dyr eller vedrørende identifika­
tion af dyrene eller deres oprindelse efter anmodning fra en 
repræsentant for den kompetente myndighed. 
Artikel 8 
1. Hvis det under transporten konstateres, at bestemmel­
serne i denne forordning ikke overholdes eller ikke er blevet 
overholdt, skal den kompetente myndighed på det sted, 
hvor en sådan konstatering er gjort, kræve, at den for 
transportmidlet ansvarlige person træffer enhver foran­
staltning, som den kompetente myndighed finder nødven­
dig for at sikre de pågældende dyrs velfærd. Afhængigt af 
omstændighederne i hvert enkelt tilfælde kan disse 
foranstaltninger omfatte: 
a) afslutning af forsendelsen eller tilbagesendelse af dyrene 
til afgangsstedet ad den mest direkte rute, hvis denne 
fremgangsmåde ikke bevirker, at der påføres dyrene 
unødige lidelser; 
b) passende anbringelse og ordentlig pasning, indtil 
problemet er løst; 
c) slagtning og bortskaffelse af dyrene. 
2. Hvis den person, der er ansvarlig for transportmidlet, 
ikke efterkommer den kompetente myndigheds instrukser, 
lader denne omgående de pågældende foranstaltninger 
gennemføre og sørger på passende måde for, at udgifterne 
til foranstaltningerne godtgøres. 
Artikel 9 
1. Hvis en kompetent myndighed under en kontrol, der 
foretages i henhold til artikel 7, konstaterer, at bestemmel­
serne i denne forordning ikke er blevet overholdt i en anden 
medlemsstat, underretter den straks den kompetente 
myndighed i denne medlemsstat og giver alle oplysninger 
om den pågældende transport og resultaterne af kon­
trollen. Sidstnævnte medlemsstat træffer alle nødvendige 
21. 8. 89 De Europæiske Fællesskabers Tidende Nr. C 214/39 
foranstaltninger og giver den anden medlemsstat meddelel­
se om de beslutninger, der er truffet, og om begrundelsen 
herfor. Hvis den anden medlemsstat befrygter, at de 
nødvendige foranstaltninger ikke er blevet truffet eller er 
utilstrækkelige, underretter den Kommissionen herom, 
hvorefter Kommissionen kan anmode en eller flere 
veterinære sagkyndige om en udtalelse. 
2. Gennemførelsesbestemmelserne til denne artikel ved­
tages efter fremgangsmåden i artikel 19. 
Artikel 10 
1. Kommissionens veterinærsagkyndige kan, i det om­
fang det er nødvendigt for en ensartet anvendelse af denne 
forordning, gennemføre kontrol på stedet. Kommissionen 
underretter medlemsstaterne om resultatet af den gennem­
førte kontrol. 
2. Den medlemsstat, på hvis område der gennemføres 
kontrol, yder de sagkyndige al den hjælp, der er nødvendig 
for gennemførelse af deres opgave. 
3. Gennemførelsesbestemmelserne til denne artikel ved­
tages efter fremgangsmåden i artikel 19. 
KAPITEL III 
Indførsel fra tredjelande 
Artikel 11 
1. Ingen medlemsstat må tillade transport af dyr fra et 
tredjeland til sit område, uanset deres endelige destination, 
medmindre 
a) de ved ankomsten til Fællesskabets toldområde frem­
bydes på et kontrolsted, der er godkendt af den 
kompetente myndighed i overensstemmelse med kapi­
tel VI i bilaget; 
b) den embedsdyrlæge, der er ansvarlig for kontrolstedet, 
har fået behørigt varsel om deres ankomsttidspunkt; 
c) de ledsages af en attest svarende til modellen i 
kapitel VII i bilaget underskrevet i del A af en 
embedsdyrlæge og i del B af en embedsdyrlæge eller en 
anden repræsentant for den kompetente myndighed på 
tidspunktet for deres pålæsning med henblik på 
afsendelse til Fællesskabet. Attesten skal bestå af et 
enkelt ark og mindst være udfærdiget på det officielle 
sprog på kontrolstedet. 
2. Medlemsstaterne opstiller lister over de kontrolsteder, 
som de har godkendt i overensstemmelse med kapitel VI i 
bilaget, og tilsender hinanden og Kommissionen disse lister 
og eventuelle senere ændringer. I listerne skal for hvert 
kontrolsted være anført adressen, et godkendelsesnummer 
og de typer dyr, som det er godkendt til. Kommissionen 
offentliggør regelmæssigt disse lister i De Europæiske 
Fællesskabers Tidende. Artikel 12 
1. Medlemsstaterne drager omsorg for, at hver enkelt 
sending dyr, der ankommer til et kontrolsted, kontrolleres 
af en embedsdyrlæge, samt at videretransport af dyrene på 
eller gennem deres område kun tillades, hvis de betingelser, 
der er fastsat i denne forordning og i gennemførelsesbe­
stemmelser til denne forordning, er opfyldt. 
2. Hvis videretransport af dyrene forbydes efter den i 
stk. 1 omhandlede kontrol, skal den kompetente myndig­
hed, der har foretaget kontrollen, afhængig af grunden til 
forbuddet: 
a) sørge for passende anbringelse af dyrene og ordentlig 
pasning, indtil problemet er løst, eller 
b) beordre dem tilbagesendt til det tredjeland, de stammer 
fra, efter passende hvil, fodring og vanding, der skal 
fastlægges af embedsdyrlægen, eller 
c) sørge for aflivning og bortskaffelse af dyrene. 
Alle udgifter, der påløber som følge af anvendelsen af dette 
stykke, afholdes af importøren, afsenderen, modtageren 
eller disses repræsentant uden kompensation fra den 
pågældende medlemsstat. 
3. Hvis transporten ind i eller gennem Fællesskabet af dyr 
fra et tredjeland tillades efter den i stk. 1 omhandlede 
kontrol, underkastes dyrene bestemmelserne i denne 
forordning, uanset hvilken toldprocedure der er blevet 
anvendt. 
Artikel 13 
Hvis en medlemsstat finder, at betingelserne i denne 
forordning overtrædes systematisk ved transporter af dyr 
fra et eller flere tredjelande, underretter den de øvrige 
medlemsstater og Kommissionen herom. Kommissionen 
sætter sig omgående i forbindelse med de kompetente 
myndigheder i det pågældende tredjeland eller de pågæl­
dende tredjelande for at give dem meddelelse om problemet 
og anmoder om, at de fornødne foranstaltninger træffes. 
Den underretter medlemsstaterne om resultaterne af 
sådanne henvendelser. Hvis problemet ikke løses herved, 
træffer Kommissionen de fornødne foranstaltninger efter 
fremgangsmåden i artikel 19. 
KAPITEL IV 
Afsluttende bestemmelser 
Artikel 14 
Kommissionen indfører et system, herunder en passende 
database, der sikrer den adgang til alle foreliggende 
videnskabelige og teknologiske oplysninger og andre 
relevante oplysninger vedrørende transport af dyr, og 
Nr. C 214/40 De Europæiske Fællesskabers Tidende 21. 8. 89 
videregiver disse oplysninger til medlemsstaternes kompe­
tente myndigheder og andre, som de er af interesse for. 
Artikel 15 
1. Yderligere bestemmelser for gennemførelsen af denne 
forordning vedtages efter fremgangsmåden i artikel 19. De 
omfatter fællesskabsbestemmelser for: 
a) hvor længe visse typer dyr må transporteres uden hvile, 
fodring og vanding; 
b) godkendelse af mellemstationer; 
c) belægningsgrad ved transport af visse typer dyr; 
d) godkendelse af transportmidler for visse typer dyr. 
2. Indtil der indføres specifikke bestemmelser som 
omhandlet i stk. 1, indfører medlemsstaterne ikke restrik­
tioner med henblik på beskyttelsen af dyr under transport 
til eller fra andre medlemsstater, medmindre transporten er 
eller ville være i modstrid med denne forordning. 
Artikel 16 
1. Medlemsstaterne udveksler oplysninger om anvendel­
sen af bestemmelserne i denne forordning. 
2. For at sikre en fuldstændig gennemførelse af denne 
forordning giver hver medlemsstat efter anmodning fra en 
anden medlemsstat oplysning om alle relevante enkeltheder 
vedrørende de enkelte overtrædelser, der er begået på dens 
område af personer med eller uden bopæl på dens område. 
3. Medlemsstaternes kompetente myndigheder aflægger 
rapport til Kommissionen hvert år inden den sidste 
arbejdsdag i april med oplysning om, hvor mange gange, 
der er foretaget kontrol i det foregående kalenderår i 
forbindelse med hvert litra i artikel 7, stk. 1, samt om 
eventuelle overtrædelser, der er blevet opdaget, og 
eventuelle deraf følgende foranstaltninger truffet af den 
kompetente myndighed eller retlige sanktioner. Med 
henblik herpå anvender de kompetente myndigheder den 
standardformular, der er gengivet i kapitel VIII i bilaget. 
Artikel 17 
Bestemmelserne i bilaget kan ændres efter fremgangsmå­
den i artikel 19. 
Artikel 18 
Kommissionen bistås af Den Stående Veterinærkomité, der 
er nedsat ved Rådets afgørelse 68/361/EØF (!), i det 
følgende benævnt »komitéen«. 
0) EFT nr. L 255 af 18. 10. 1968, s. 23. Artikel 19 
Når der henvises til fremgangsmåden i denne artikel, 
anvendes følgende bestemmelser: 
Kommissionens repræsentant forelægger komitéen et 
udkast til de foranstaltninger, der skal træffes. Komitéen 
afgiver en udtalelse om dette udkast inden for en frist, som 
formanden kan fastsætte under hensyntagen til de 
pågældende spørgsmåls hastende karakter, i givet fald ved 
afstemning. 
Udtalelse optages i mødeprotokollen; derudover har hver 
medlemsstat ret til at anmode om, at dens holdning 
indføres i mødeprotokollen. 
Kommissionen tager størst muligt hensyn til komitéens 
udtalelse. Den underretter komitéen om, hvorledes den har 
taget hensyn til dens udtalelse. 
Artikel 20 
1. Medlemsstaterne træffer de fornødne foranstaltninger 
til at iværksætte sanktioner ved overtrædelser af denne 
forordning begået af fysiske eller juridiske personer. 
2. I tilfælde af gentagne overtrædelser af denne forord­
ning eller i tilfælde af en overtrædelse, som medfører stor 
lidelse for dyrene, kan en medlemsstat ud over andre 
sanktioner, der måtte blive truffet, træffe foranstaltninger 
til, for en passende periode, at forbyde, at det pågældende 
transportmiddel eller den for transportmidlet ansvarlige 
eller begge transporterer dyr. Den pågældende medlemsstat 
underretter i så fald de øvrige medlemsstater og Kommis­
sionen herom. De øvrige medlemsstater kan træffe de 
nødvendige foranstaltninger til sikring af, at et sådant 
forbud håndhæves på deres område. 
Artikel 21 
Anvendelsen af denne forordning berører ikke de forplig­
telser, der følger af toldlovgivningen. 
Artikel 22 
Direktiv 77/489/EØF og 81/389/EØF ophæves. 
Artikel 23 
Denne forordning træder i kraft den 1. januar 1991. 
Denne forordning er bindende i alle enkeltheder og gælder 
umiddelbart i hver medlemsstat. 
21. 8. 89 De Europæiske  Fællesskabers  Tidende Nr. C 214/41 
BILAG 
KAPITEL  1 
ENHOVEDE  HUSDYR  OG  HUSDYR  AF KVÆG-,  FÅRE-,  GEDE-  OG  SVINEARTERNE 
A. Almindelige  bestemmelser 
1. Dyr,  der påregnes  at skulle  føde  under  transporten,  eller  som  har født  i de nærmest  foregående  48 timer, 
samt  nyfødte  dyr,  hvis  navle  ikke  er fuldstændig  helet,  anses  ikke  for egnet  til transport. 
2. a) Dyr  skal  have  hensigtsmæssige  pladsforhold  og, medmindre  særlige  forhold  i forbindelse  med  dyrenes 
beskyttelse  taler  herimod,  plads  ti] at ligge  ned. 
b) Transportmidler  og containere  skal  være  konstrueret  og fungere  på en sådan  måde,  at de beskytter 
dyrene  mod  barske  vejrforhold  og væsentlige  klimatiske  forandringer.  Ventilation  og luftmængde  skal 
afpasses  efter  transportforholdene  og efter  den dyreart,  der transporteres. 
c) Transportmidler  og containere  skal  være  lette  at rengøre,  kunne  forhindre,  at dyr slipper  ud, og være 
konstrueret  og fungere  på en sådan  måde,  at dyrene  ikke  kommer  til skade,  og at deres  sikkerhed  under 
transporten  tilgodeses.  Containere  til transport  af dyr skal  være  mærket  med  et symbol,  der angiver 
tilstedeværelsen  af levende  dyr,  og med  et tegn,  der viser  containernes  top.  De skal  muliggøre  tilsyn  med 
og pasning  af dyrene,  og anbringes  således,  at ventilation  ikke  hæmmes.  Containernes  top skal  altid 
vende  opad  under  transport  og ved håndtering,  og de må ikke  udsættes  for hårde  stød  eller  rystelser. 
d) Under  transport  skal  dyrene  have  vand  og egnet  foder  med  passende  mellemrum.  Dyrene  må ikke  være 
uden  foder  og vand  i mere  end 24 timer. 
e) Enhovede  dyr skal  være  forsynet  med  grimer  under  transporten.  Denne  bestemmelse  kan fraviges  for 
utæmmede  dyr. 
f) Når  dyr er bundet,  skal  tøjret  være  så stærkt,  at det ikke  kan briste  under  normale  transportforhold  og så 
langt,  at dyrene  i påkommende  tilfælde  kan lægge  sig ned samt  æde  og drikke.  Dyr  må ikke  bindes  ved 
hornene  eller  ved næsering. 
g) Sko  skal  fjernes  fra enhovede  dyrs  baghove,  medmindre  dyrene  er anbragt  enkeltvis  i båse. 
3. a) Når  dyr af forskellige  arter  transporteres  i samme  transportmiddel,  skal  hver  dyreart  anbringes  for sig, 
medmindre  det gælder  selskabsdyr,  hvor  adskillelse  ville  være  en pine  for dyrene.  Der  skal  endvidere 
træffes  særlige  foranstaltninger  for at undgå  eventuelle  uheldige  følger  af, at dyrearter,  der af naturen  er 
fjendtlige  over  for hinanden,  transporteres  i samme  sending.  Når  dyr af forskellig  alder  transporteres 
med samme  transportmiddel,  skal  voksne  dyr  og unge  dyr  holdes  adskilt  fra hinanden;  denne 
begrænsning  gælder  dog ikke  hundyr,  der befordres  sammen  med  deres  diende  unger.  Voksne  orner  skal 
ligeledes  holdes  adskilt  fra hinanden.  Denne  bestemmelse  gælder  også  hingste. 
b) I de rum,  hvori  dyr transporteres,  må ikke  anbringes  gods,  som  kan være  til skade  for dyrenes  velfærd. 
4. Ved  indladning  og losning  af dyr skal  anvendes  egnet  udstyr  såsom  broer,  ramper  eller  landgange,  hvis 
gangbaner  skal  være  således  indrettet,  at dyrene  ikke  glider,  og udstyret  skal  om fornødent  være  forsynet 
med sidebeskyttelse.  Dyr  må ikke  løftes  ved hoved,  horn,  ben,  hale  eller  pels  under  transport. 
5. Gulvet  i et transportmiddel  eller  en container  skal  være  stærkt  nok  til at bære  vægten  af de transporterede 
dyr; det skal  være  udført  uden  mellemrum  og indrettet  således,  at dyrene  ikke  glider.  Gulvet  skal  være 
dækket  af tilstrækkelig  strøelse  til at absorbere  ekskrementer,  medmindre  der  træffes  andre 
foranstaltninger,  der er mindst  lige  så hensigtsmæssige. 
6. For  at sikre  den nødvendige  pasning  af dyrene  under  transport  skal  dyr transporteres  under  ledsagelse, 
undtagen: 
a) når  dyrene  transporteres  i fastspændte  containere,  der  har  tilstrækkeligt  god  ventilation  og om 
nødvendigt  indeholder  tilstrækkeligt  med  foder  og vand  i spildsikre  automater  til en forsendelse  på to 
gange  den forventede  tid; 
Nr. C 214/42 De Europæiske Fællesskabers Tidende 21. 8. 89 
b) når fragtføreren påtager sig ledsagerens opgaver; 
c) når afsenderen har udpeget en repræsentant til at sørge for dyrene på passende mellemstationer. 
7. a) Dyrenes ledsager eller afsenderens repræsentant skal sørge for dyrene, fodre og vande dem og om 
fornødent malke dem. 
b) Køer, som er i malkeperioden, skal malkes med ca. 12 timers mellemrum. 
c) For at kunne udføre den nævnte pasning skal dyrenes ledsager om fornødent have egnede lyskilder til 
rådighed. 
8. Dyr må kun indlades i transportmidler, som er grundigt rengjort. Døde dyr, strøelse og ekskrementer skal 
fjernes snarest muligt. 
B. Særlige bestemmelser for jernbanetransport 
9. Alle godsvogne, der anvendes til transport af dyr, skal være mærket med et symbol, der angiver 
tilstedeværelsen af levende dyr, medmindre dyrene transporteres i containere. Såfremt der ikke kan 
tilvejebringes vogne, som er særligt indrettet til transport af dyr, skal dyrene befordres i overdækkede vogne, 
som kan fremføres med høj fart, og som er forsynet med tilstrækkeligt store ventilationsåbninger. Vognenes 
indvendige sider skal være af træ eller andet egnet materiale, der er fuldstændigt glat og forsynet med ringe 
eller stænger i passende højde, hvortil dyrene kan bindes. 
10. Enhovede dyr skal bindes således, at alle dyrene har front mod samme side af vognen eller mod hinanden. 
Unge utæmmede dyr må dog ikke bindes. 
11. Store dyr skal anbringes på en sådan måde, at der er plads for en ledsager til at færdes mellem dem. 
12. Når dyr kræves adskilt i henhold til bestemmelserne i punkt 3, litra a), kan dette ske enten ved at binde 
dyrene på adskilte steder i vognen, hvis pladsen tillader dette, eller ved hjælp af egnede skillevægge. 
13. Ved sammenkobling af tog og under al anden kørsel med godsvogne skal alle foranstaltninger træffes for at 
undgå voldsomme stød i vogne, der indeholder dyr. 
C. Særlige bestemmelser for landevejstransport 
14. Køretøjer skal være konstrueret således, at dyr ikke kan slippe ud, og dyrenes sikkerhed tilgodeses. 
Køretøjer skal endvidere være forsynet med et tag, der yder effektiv beskyttelse mod vejret. Dette er ikke 
gældende, hvis en person transporterer sine egne dyr inden for 50 km fra sin egen bedrift i et køretøj, som 
højst må køre 30 km i timen. 
15. Der skal forefindes opbindingsmuligheder i køretøjer, der transporterer store dyr, som normalt skal være 
bundet. Når det er nødvendigt at inddele køretøjer i flere rum, skal skillevæggene være af stiv konstruktion. 
16. Køretøjer skal medføre en rampe, der opfylder kravene i punkt 4. 
D. Særlige bestemmelser for søtransport 
17. Skibe skal være udstyret således, at dyr kan transporteres uden at udsættes for skade eller unødvendige 
lidelser. 
21. 8. 89 De Europæiske Fællesskabers Tidende Nr. C 214/43 
18. Dyr må ikke transporteres på åbent dæk, medmindre de er anbragt i forsvarligt sikrede containere eller 
andre konstruktioner, der er godkendt af den kompetente myndighed og yder fyldestgørende beskyttelse 
mod sø og dårligt vejr. 
19. Dyr skal være bundet eller forsvarligt anbragt i båse eller containere. 
20. Der skal være hensigtsmæssige gange med adgang til alle båse, containere eller køretøjer, hvori dyr er 
anbragt. Lyskilder skal forefindes. 
21. Antallet af ledsagere skal være tilstrækkeligt i forhold til antallet af de transporterede dyr samt til rejsens 
varighed. 
22. Alle dele af skibet, hvor dyr er anbragt, skal være forsynet med afløb og holdes i god stand. 
23. Et instrument af en type, som er godkendt af den kompetente myndighed, skal forefindes om bord til 
aflivning af dyr i påkommende tilfælde. 
24. Skibe, der anvendes til transport af dyr, skal før afsejlingen indtage tilstrækkelige forsyninger af drikkevand 
og egnede fodermidler i forhold til arten og antallet af de transporterede dyr samt til rejsens varighed. 
25. Der skal træffes foranstaltninger til isolering af syge eller tilskadekomne dyr under rejsen, og førstehjælp 
skal ydes, når det er nødvendigt. 
26. Bestemmelserne i punkt 17 til 19 finder ikke anvendelse på transport af dyr, som er indladet i godsvogne 
eller lastbiler om bord på færger eller lignende skibe. Hvis dyr transporteres i godsvogne eller lastbiler om 
bord på skibe, skal det omhyggeligt sikres, at dyrene har tilstrækkelig ventilation under hele rejsen. 
E. Særlige bestemmelser for lufttransport 
27. Dyr skal anbringes i containere, bokse eller båse, der egner sig til transport af den pågældende dyreart, i 
henhold til IATA-reglerne for levende dyr. 
28. Under hensyn til arten af de transporterede dyr skal foranstaltninger træffes for at undgå alt for høje eller 
lave temperaturer om bord samt store udsving i lufttrykket. 
29. Et instrument af en type, som er godkendt af den kompetente myndighed, skal forefindes om bord i fragtfly 
til aflivning af dyr i påkommende tilfælde. 
KAPITEL II 
FJERKRÆ OG KANINER, DER HOLDES SOM HUSDYR 
30. Følgende bestemmelser i kapitel 1 finder tilsvarende anvendelse på transport af fjerkræ og kaniner, der 
holdes som husdyr: punkt 2, litra a), b) og c), punkt 3, punkt 6, punkt 8, punkt 9, punkt 13, punkt 17 til 22 
inklusive, punkt 24, punkt 26 til 28 inklusive. 
31. Egnet foder samt vand skal forefindes i tilstrækkelig mængde, undtagen 
i) når en forsendelse varer mindre end 12 timer; 
ii) når en forsendelse varer mindre end 24 timer for unger af alle fjerkræarter, forudsat at den tilendebringes 
inden 72 timer efter udrugning. 
KAPITEL III 
HUNDE OG KATTE, DER HOLDES SOM HUSDYR 
32. a) Bestemmelserne i dette kapitel finder anvendelse på transport af hunde og katte, der holdes som husdyr, 
undtagen når disse ledsages af ejeren eller hans repræsentant. 
b) Følgende bestemmelser i kapitel 1 finder tilsvarende anvendelse på transport af hunde og katte, der 
holdes som husdyr: punkt 1, punkt 2, litra a), b) og c), punkt 3, 5 og 6, punkt 7, litra a) og c), punkt 8, 
punkt 9, punkt 12, punkt 13, punkt 15, punkt 17 til 29 inklusive. 
33. Dyr under transport skal fodres med ikke over 24 timers mellemrum og vandes med ikke over 12 timers 
mellemrum. Der skal forefindes en klart affattet skriftlig instruks om fodring og vanding. Tæver i løbetiden 
skal holdes adskilt fra hanhunde. 
Nr. C 214/44 De Europæiske Fællesskabers Tidende 21. 8. 89 
KAPITEL IV 
ANDRE PATTEDYR OG FUGLE 
34. a) Bestemmelserne i dette kapitel finder anvendelse på transport af de pattedyr og fugle, som ikke omfattes 
af bestemmelserne i de foregående kapitler. 
b) Følgende bestemmelser i kapitel 1 finder tilsvarende anvendelse på transport af de dyrearter, der 
omfattes af nærværende kapitel: punkt 1, punkt 2, litra a), b) og c), punkt 3, litra b), punkt 4 til 6 
inklusive, punkt 7, litra a) og c), punkt 8 og 9 og punkt 13 til 29 inklusive. 
35. Kun raske dyr må transporteres. Dyr, som helt klart er langt henne i drægtighedsperioden, eller dyr, som for 
nylig har født, samt dyreunger, der ikke selv kan tage næring til sig, betragtes som uegnet til transport. Disse 
bestemmelser kan fraviges i undtagelsestilfælde, hvis hensynet til dyret kræver, at det transporteres til et 
sted, hvor fornøden behandling kan gives. 
36. Der må kun anvendes beroligende midler i undtagelsestilfælde og i så fald kun under direkte dyrlægetilsyn. 
De nærmere oplysninger om eventuel anvendelse af beroligende midler skal ledsage dyret til 
bestemmelsesstedet. 
37. Dyr må kun transporteres i hensigtsmæssigt konstruerede køretøjer, hvorpå der i givet fald skal være 
anbragt opslag om, at de indeholder vilde dyr, som er sky eller farlige. Der skal endvidere forefindes en klart 
affattet skriftlig instruks om fodring og vanding og eventuelt om særlig pasning. Dyr, der er omfattet af 
CITES, skal transporteres efter bestemmelserne i CITES' retningslinjer for transport og forberedelse til 
afsendelse af levende vilde dyr og planter. 
38. De dyr, der omfattes af dette kapitel, skal passes i overensstemmelse med bestemmelserne og 
retningslinjerne i punkt 37. 
39. Der skal afsættes en passende periode, hvori dyrene holdes tilbage og konditioneres inden afsendelse, og 
hvori de om nødvendigt gradvis vænnes til deres containere. 
40. Dyr af forskellige arter må ikke anbringes i samme container. Desuden må dyr af samme art ikke anbringes i 
samme container, medmindre man ved, at de kan forliges. 
41. Dyr med gevir må ikke transporteres i den periode, i hvilken takkerne vokser ud, medmindre der træffes 
særlige foranstaltninger. 
42. Fugle skal opbevares i halvmørke. 
43. Havpattedyr skal være under konstant tilsyn af en kvalificeret ledsager. Containere må ikke stables. 
44. a) For at sikre at luftstrømmen til enhver tid er tilstrækkelig, skal der skabes mere ventilation ved hjælp af 
huller afpassende størrelse i alle containerens vægge. Disse huller skal have en sådan størrelse, at dyrene 
hindres i at komme i kontakt med personer, der håndterer containerne, eller at dyrene selv lider skade. 
b) Der skal anbringes afstandsstykker af passende størrelse på alle containerens vægge og dens top og bund 
for at sikre, at dyrene ikke kommer til at mangle luft ved stabling eller sammenstuvning af en ladning. 
45. For at undgå krydsinfektion bør kontakt mellem mennesker og dyr undgås. Dyr bør ikke anbringes i 
nærheden af levnedsmidler eller på steder, som uvedkommende har adgang til. 
KAPITEL V 
ANDRE HVIRVELDYR OG KOLDBLODEDE DYR 
46. Andre hvirveldyr og koldblodede dyr skal transporteres i containere under sådanne forhold, især med 
hensyn til plads, ventilation og temperatur samt tilførsel af vand og ilt, som anses for hensigtsmæssige for de 
pågældende dyrearter. Dyr, der er omfattet af CITES, skal transporteres efter bestemmelserne i CITES' 
retningslinjer for transport og forberedelse til afsendelse af levende vilde dyr og planter. De skal 
transporteres til bestemmelsesstedet så hurtigt som muligt. 
21. 8. 89 De Europæiske  Fællesskabers  Tidende Nr. C 214/45 
KAPITEL  VI 
GODKENDELSE  AF KONTROLSTEDER 
1. Medlemsstaterne  drager  omsorg  for,  at et kontrolsted,  inden  det sættes  på den  i artikel  11, stk.  2, 
omhandlede  liste,  inspiceres  af den kompetente  myndighed  og — med  hensyn  til den type  dyr,  det godkendes 
til — findes  i overensstemmelse  med  kravene  i punkt  2. 
2. Kontrolsteder  skal: 
a) ligge  på et sted,  hvor  dyr ankommer  til Fællesskabets  toldområde; 
b) være  anbragt  og indrettet  på en sådan  måde,  at sendinger  med  dyr kan behandles  forud  for andre  sendinger; 
c) være  under  ledelse  og tilsyn  af en embedsdyrlæge  og have  tilstrækkeligt  med  kvalificeret  personale  til at 
omgås  og tage  sig af dyrene,  der ankommer  til kontrolstedet; 
d) have  det fornødne  udstyr  til af- og pålæsning  af de forskellige  transportmidler,  der  ankommer  til 
kontrolstedet; 
e) have  de fornødne  faciliteter,  som  er nemme  at rengøre  og desinficere,  til anbringelse,  kontrol,  fodring  og 
vanding  af dyrene  med  plads,  belysning,  ventilation  og afløb  passende  til typen  og antallet  af dyr,  der skal 
anbringes; 
f) være  indrettet  på en sådan  måde,  at syge  eller  tilskadekomne  dyr eller  dyr,  der kræver  individuel  behandling, 
kan anbringes  separat; 
g) have  de fornødne  faciliteter  til embedsdyrlægen  og det øvrige  personale,  herunder  omklædningsrum, 
toiletter,  håndvaske,  brusere  og udstyr  til rengøring  og desinficering  af støvler  og arbejdstøj; 
h) have  aflåselige  kontorlokaler,  der er forbeholdt  den kompetente  myndighed  og indrettet  med  det teleudstyr, 
der er påkrævet  for at gennemføre  denne  forordning; 
i) have  de fornødne  faciliteter  til fjernelse  af affald  og døde  dyr; 
j) have  det fornødne  udstyr  og de fornødne  faciliteter  til aflivning  af dyr. 
Nr. C 214/46 De Europæiske Fællesskabers Tidende 21. 8. 89 
KAPITEL VII 
1. 
2. 
4. 
7. 
A 
B. Afsenders navn og adresse 
Modtagers navn og adresse 
Afsenderland 
Antal dyr 
Det attesteres, at ovennævnte d 
Stempel: CERTIFIK 
INTERNE 
Certifikatets nu [AT VEDRØRENDE DYR I 
mONAL TRANSPORT (*) 
3. KOMPETENT MYNDIGHED (med stort) 
5. Bestemmelsesland 6. Adressen på dyrenes endelige 
bestemmelsessted 
8. Beskrivelse af dyrene (2) 
yr er undersøgt og fundet egnet til der 
Dato: 1 1 1 [ i påtænkte internationale transport 
Lokal tid: 
D M Å 
Embedsdyrlægens underskrift 
under forhold, som er godkendt af en embedsdyrlæge. 
Stempel: Dato: 1 I 1 1 Lokal tid for indladning af det 
D M Å første dyr: 
Underskrift (embedsdyrlæge eller repræsentant 
for den kompetente myndighed): 
BEMÆRKNINGER 
(') Der skal udstedes et certifikat for hver sending dyr, der transporteres fra samme bedrift til samme modtager i samme 
lastvogn, godsvogn, skib, fly eller container. Opdeles denne sending, skal en genpart af certifikatet — med eventuelle 
tilføjelser på det tidspunkt, hvor sendingen opdeles, og med eventuelle senere tilføjelser — ledsage hvert parti til dyrenes 
endelige bestemmelsessted. 
(2) Beskrivelsen bør omfatte dyrenes race og køn: der anføres f. eks. hunfår, vædder, lam osv. eller tilsvarende, alt efter arten. 
(3) Anfør transportmiddel: for lastvogne og jernbanevogne angives registreringsnummeret, for skibe navnet og for fly 
rutenummeret. Hvis anhængeren eller containeren kan frakobles det trækkende køretøj, anføres anhængerens og 
containerens nummer. 
21. 8. 89 De Europæiske  Fællesskabers  Tidende Nr. C 214/47 
KAPITEL  VIII 
Formular  til årlig  indberetning 
Medlemsstat  År  ... 
Rådets  forordning  /  artikel  7, stk.  1 (...)  (J) 
Antal  foretagne  kontroller 
Antal  kontroller,  hvor  der blev  konstateret  overtrædelser 
Overtrædelse  (2) Trufne  foranstaltninger Retlig  sanktion 
(!) Angiv  litra  a), b), c) eller  d) med  en særskilt  formular  til hver. 
(2) Angiv  artikelnummer  eller  punkt  i bilaget.